Bidalasana

Bidalasana (; ATSA: Biḍālāsana) atau Marjariasana (; ATSA: Mārjarīāsana), kedua-duanya bermaksud Sikap Kucing (Jawi: ) dalam bahasa Sanskrit, adalah sejenis asana melutut dalam yoga moden sebagai senaman. Satu variasi dengan sebelah kaki diangkat ke atas ialah Vyaghrasana (; ATSA: Vyāghrāsana), Sikap Harimau (Jawi: ); variasi yang serupa dengan sebelah kaki diluruskan ke belakang ialah Chakravakasana (; ATSA: Cakravākāsana), Sikap Kelicap (Jawi: ). Variasi dengan bahagian belakang badan direndahkan ialah Bitilasana (; ATSA: Bitilāsana), Sikap Lembu (Jawi: ); ini sering digunakan sebagai postur lawan, dan satu senaman yang popular ialah pergerakan berulang-ulang antara Sikap Kucing dan Sikap Lembu.

Etimologi dan asal-usul

Nama Bidalasana, बिडालासन, berasal daripada perkataan Sanskrit बिडाल, biḍāl, yang bermaksud "kucing", dan āsana yang bermaksud "postur" atau "duduk". Nama alternatif Marjariasana (juga dieja Marjaryasana), मार्जरीआसन, juga berasal daripada मार्जरी, mārjārī, yang turut bermaksud "kucing". Sikap yang serupa telah diterangkan dalam teks Denmark awal abad ke-20 oleh Niels Bukh, Gimnastik Asas, sebagai "posisi meniarap sambil melutut", yang mana ia berasal daripada tradisi gimnastik Skandinavia abad ke-19.

Asana yang berbeza, Marjarottanasana, yang bermaksud sikap kucing rengangan terbalik, digambarkan dalam Shritattvanidhi pada abad ke-19.

Postur bernama Vyaghrasana atau skap harimau disenaraikan tetapi tidak diterangkan dalam Hatharatnavali pada abad ke-17.

Penerangan

Pengamal akan melutut dengan kedua-dua tangan di lantai, kemudian perlahan-lahan menaikkan dan menurunkan belakang badan, beralih dalam vinyasa yang lembut antara Sikap Kucing dan Sikap Lembu, serta melatih otot-otot teras yang menyokong tulang belakang.

Sikap ini dianggap dalam Sivananda Yoga sebagai sesuai untuk diamalkan semasa kehamilan.

Variasi
kanan|thumb|Chakravakasana, Sikap Kelicap, dengan kaki lurus
Dalam variasi sikap ini, sebelah kaki diregangkan lurus ke belakang, dan lutut kaki yang diregangkan itu kemudiannya boleh dibengkokkan supaya tapak kaki menghala lurus ke atas; tangan yang bertentangan juga boleh diregangkan ke hadapan dalam Vyaghrasana, Sikap Harimau. Chakravakasana atau Sikap Kelicap yang serupa, mempunyai kaki dan tangan diregangkan lurus secara mendatar.

Sikap Kucing sering dilakukan berselang-seli dengan Bitilasana, Sikap Lembu, di mana perut dan punggung direndahkan manakala pinggul dan bahu tidak bergerak.

 Rujukan 

Category:Asana lentik belakang
Category:Asana kekuatan teras

en:Bidalasana